Väčšina tehotných žien nakazených novým koronavírusom má mierny priebeh ochorenia, no môžu trpieť dlhodobými príznakmi, ktoré pretrvávajú aj niekoľko mesiacov.
Súvisiaci článok
Súvisiaci článok Pôrodník: V nemocnici je zatiaľ ticho pred búrkou, sme pripravení Čítajte
Najčastejším prvotným príznakom nákazy u tehotných žien je kašeľ, za ktorým nasleduje bolesť hrdla a celého tela. Menej pravdepodobný je u nich výskyt horúčky.
Tehotným ženám, ktoré majú ďalšie zdravotné ťažkosti, ako je napríklad cukrovka, chronický vysoký krvný tlak alebo obezita, hrozí riziko ťažšieho priebehu ochorenia Covid-19.
Aj keď je prenos Covidu z matky na dieťa zriedkavé, niekoľko výskumov preukázalo prítomnosť protilátok u dojčiat tesne po narodení. Predpokladá sa, že protilátky sa do tela detí dostali cez placentu.
Zároveň sa u rodičiek, ktoré prekonali nákazu Covidom-19, objavili protilátky v materskom mlieku. Momentálne neexistujú dôkazy o tom, či by čerstvé matky mohli prenášať SARS-CoV-2 na svoje deti počas dojčenia, prípadne či by im mohli materským mliekom s protilátkami vybudovať imunitu voči nákaze.